open-index/open-wikipedia-markdown huggingface dataset:
Maire Vaajakallio

**Maire Inkeri Vaajakallio**, o.s. *Helin* (7. joulukuuta 1923 Helsinki – 3. marraskuuta 2008 Muurame) oli suomalainen Muuramessa asunut toimittaja ja runoilija. Vaajakallio oli toimittajana yli 40 vuotta joista 30 vuotta ''Helsingin Sanomien'' Jyväskylän aluetoimittajana. Hän oli Keski-Suomen Sanomalehtimiesyhdistyksen puheenjohtaja 1974–1975 ja varapuheenjohtaja 1976–1977.

## Teoksia
* Aimo Lahti : *Asesuunnittelijana Suomessa* ; haastatellut ja koonn. Maire Vaajakallio. Gummerus 1970
* *Tässä pisteessä : Keski-Suomen kirjailijain antologia* ; toimituskunta Irja Virtanen, Heikki Jylhä ja Jaakko Seppälä ; kirjoittajat Ilmari Eskola, Timo Haajanen, Jorma Heinonen, Heikki Jylhä, Rakel Jylhä, Esko Jämsén, Seppo Kärkkäinen, Lauri Lassinpelto, Niilo Lauttamus, Tauno Lehtihalmes, Terttu Pajunen-Kivikäs, Maija Pentikäinen, Kalervo Salonen, Jaakko Seppälä, Marko Tapio, Harri Tapper, Eero Tuomaala, Maire Vaajakallio, Aarni Vartiainen, Toini Virisalo, Irja Virtanen, Einari Vuorela. Keski-Suomen kirjailijat, Jyväskylä 1971 
* *Maan ilmeet : Keski-Suomen kirjailijain runoantologia* ; toim. Toivo Laakso ja Juhani Salokannel; kirjoittajat Rakel Jylhä, Toini Virisalo, Eero Ojanen, Toivo Laakso, Timo Haajanen, Lauri Tarkiainen, Inari Kalke-Isomäki, Maire Vaajakallio, Irja Virtanen, Terttu Pajunen-Kivikäs, Maija Pentikäinen, Sisko Istanmäki, Ilmari Eskola, Heikki Jylhä, Liisa Laukkarinen. Keski-Suomen Kirjailijat ry, Jyväskylä 1976
* *Elämästä on kysymys : Munuaistautiliitto - Njursjukdomsförbundet ry:n ensimmäiset 10 vuotta* ; koonnut Maire Vaajakallio. Munuaistautiliitto, Helsinki 1980
* *Muurame* ; kuvatyöryhmä Pekka Rötkönen, Keijo Penttinen, Vesa Huhtala ; tekstityöryhmä Maire Vaajakallio ym. ; käännökset Tony Melville ; kuvateostoimikunta Riitta Noronen ym. Muuramen kunta, Muurame 1997
* *Aimo Lahti, asesuunnittelun suuri suomalainen* ; täydentänyt, ajanmukaistanut ja toimittanut Markku Palokangas Maire Vaajakallion tekemien haastattelujen pohjalta kokoamasta teoksesta *Aimo Lahti : asesuunnittelijana Suomessa* ; english summaries John E. O. Screen. Suomen asehistoriallisen seuran julkaisuja n:o 2. Ase-lehti, Oulu 2000

## Lähteet
Gwenllian ferch Gruffydd

**Gwenllian ferch Gruffydd** oli 1100-luvulla elänyt walesilainen prinsessa. Hän oli Gwyneddin kuningas Gruffudd ap Cynanin tytär ja Deheubarthin kuningas Gruffudd ap Rhys ap Tewdwrin aviopuoliso. Gwenllian sai surmansa johtaessaan joukkoja normanneja vastaan vuonna 1136 ja häntä on joskus verrattu historiallisiin naispuolisiin sankarihahmoihin, kuten Boudiccaan.

## Elämäkerta

Gwenllianin isä Gruffudd ap Cynan oli Pohjois-Walesissa sijainneen Gwyneddin kuningaskunnan hallitsija. Gwenllianin isä järjesti hänen avioliittonsa Deheubarthin kuningas Gruffudd ap Rhys ap Tewdwrin kanssa ja parin lapsista kuuluisin oli Rhys ap Gruffud.

1100-luvulla walesilaiset hallitsijat kävivät useita sotia Englantia hallinneita normannejavastaan. Osana yhtä näistä Gwenllianin aviopuoliso Gruffudd matkasi pohjoiseen saadakseen tukea langoltaan Gwyneddissä ja Gwenllian jäi etelään Deheubarthiin. Tällä välin normannit rantautuivat Walesiin tarkoituksenaan vahvistaa Maurice de Londresin johtamaa varuskuntaa Kidwellyn linnassa. Gwenllian päätti johtaa pienen miehensä taakse jättämän joukon normanneja vastaan mukana kaksi poikaansa, Morgan ja Maelgwn. Gwenllianin joukot asettuivat väijytykseen linnan lähistölle Mynydd y Garreg -nimisen kukkulan juurella odottaen normannien vahvistusten saapumista. Tiedustelijat toivat uutiset saapuvasta walesilaisen Mynydd y Garreg normannijoukosta kahden päivän jälkeen. Gwenllian määräsi suurimman osan joukoistaan hyökkäämään normanneja vastaan, mutta osa normanneista oli kiertänyt kukkulan taakse ja taistelun alettua he kiipesivät sen huipulle hyökäten sen rinnettä alas walesilaisten selustaan. Maurice de Londres johti samaan aikaan linnan varuskunnan hyökkäystä. Suurin osa walesilaisista sai surmansa ja heidän joukossaan oli Gwenllianin poika Maelgwn. Gwenllian itse jäi vangiksi, mutta Maurice de Londres määräsi hänet teloitettavaksi välittömästi.

## Kulttuurissa

Taistelupaikka tunnetaan edelleen nimellä Maes Gwenllïan, eli vapaasti kääntäen Gwenllianin kenttä. Nykyisin paikka on osa Kidwellyn kaupunkia. Gwenlliania on joskus verrattu muihin sankarillisiin historiallisiin naishahmoihin, kuten Boudiccaan ja Penthesileiaan. Walesilaisen taiteilija Christopher Williamsin maalauksen *Deffroad Cymru* valmisteleva piirros oli *Gwenllian*. Maalaus esittää naishahmoa kansallisromanttiseen tyyliin.

## Lähteet
Abergele & Pensarnin rautatieasema

**Abergele & Pensarnin rautatieasema** () on rautatieasema Abergelen markkinakaupungin Pensarnin lähiössä Conwyn county borough’n alueella, Walesissa. Se sijaitsee North Wales Coast Linen varrella.

Asema avattiin 1. toukokuuta 1848 nimellä **Abergele**. Ei ole tiedossa, missä vaiheessa nimi on täydentynyt nykyiseen muotoonsa. Asemaa käytti 70&nbsp;114 matkustajaa kaudella 2017–2018.

Abergelen ja Llandulasin välillä sattui vuonna 1868 junaonnettomuus, kun Holyheadiin matkalla ollut postijuna törmäsi Llandulasista alamäessä karkuun päässeisiin tavaravaunuihin. Törmäyksessä ja sitä seuranneessa palossa kuoli 33 ihmistä.

## Lähteet
* 

### Viitteet
Mankato (Minnesota)

**Mankato** on kaupunki Minnesotan osavaltiossa Yhdysvalloissa. Kaupungin pinta-ala on reilut 47 neliökilometriä ja asukasluku noin 41 000.

Mankato oli alkujaan Dakota-intiaanien asuinaluetta. Ensimmäiset eurooppalaiset uudisasukkaat tulivat alueelle 1700-luvulla. Mankaton ensimmäinen kauppa avattiin vuonna 1800-luvun puolivälissä ja vuonna 1868 kaupunki liitettiin osaksi rautateitä. Samana vuonna kaupunkiin perustettiin normaalikoulu, josta kehittyi monien vaiheiden kautta nykyinen Minnesotan osavaltionyliopisto, Mankato.

## Lähteet

## Aiheesta muualla
Davis Love III

**Davis Love III** (s. 13. huhtikuuta 1964 Charlotte, Pohjois-Carolina) on yhdysvaltalainen golfammattilainen.

Love voitti  PGA:n mestaruusturnauksen vuonna 1997. Hän sijoittui toiseksi Masters-turnauksessa vuosina 1995 ja 1999 sekä Yhdysvaltain avoimissa vuonna 1996. Kaikkiaan hän voitti PGA-kiertueella 21 kertaa. Hän kilpaili Ryder Cupissa vuosina 1993, 1995, 1997, 1999, 2002 ja 2004 sekä toimi Yhdysvaltain Ryder Cup -joukkueen kapteenina vuosina 2012 ja 2016.

## Lähteet
* https://www.pgatour.com/players/player.01706.davis-love-iii.html

### Viitteet
Shelley Moore Capito

**Shelley Moore Capito** (s. 26. marraskuuta 1953 Glen Dale, Marshallin piirikunta, Länsi-Virginia) on yhdysvaltalainen republikaanipoliitikko, joka on toiminut vuodesta 2015 lähtien Länsi-Virginian senaattorina Yhdysvaltain senaatissa. Ennen senaattia Capito toimi vuosina 1997–2001 Länsi-Virginian lainsäädäntöelimessä ja 2001–2015 Länsi-Virginian kongressiedustajana Yhdysvaltain edustajainhuoneessa.

Capiton isä oli Länsi-Virginian kuvernöörinä ja kongressiedustajana toiminut Arch A. Moore Jr..

## Lähteet
Suomen lasten lauluja

__NOTOC__

**Suomen lasten lauluja** on lauluyhtye Rajattoman lastenmusiikkialbumi. Se julkaistiin 5. syyskuuta 2012.

Albumilla on yksitoista tunnettua suomenkielistä lastenlaulua sekä aiemmin julkaisemattomat kappaleet ”Ukko Nooan arkistossa”, ”Minä ratsastan” ja ”Meidän möröt”.

Albumin kanssa samoihin aikoihin ilmestyi Otavan julkaisema *Suomen lasten laulukirja*. Kirjan on koonnut Essi Wuorela, ja se sisältää 140 lastenlaulua. 

## Kappaleet
#
#
#
#
#
#
#
#
#
#
#
#
#
#

## Lähteet
Jevhen Petruševytš

**Jevhen Petruševytš** (; 3. kesäkuuta 1863 Busk, Galitsia, Itävallan keisarikunta – 29. elokuuta 1940 Berliini, Saksa) oli ukrainalainen poliitikko, joka toimi vuosina 1918–1919 lyhytaikaisen Länsi-Ukrainan kansantasavallan presidenttinä.

Petruševytš opiskeli oikeustiedettä Lvivin yliopistossa ja toimi lakimiehenä Sokalissa ja Skolessa. Hänet valittiin Ukrainan kansallisdemokraattisen puolueen edustajana Itävallan valtakunnanneuvostoon vuonna 1907 ja Galitsian maapäiville vuonna 1910. Vuonna 1917 hänestä tuli Itävallan parlamentin ukrainalaisryhmän puheenjohtaja. Kun keisari Kaarle I ensimmäisen maailmansodan lopussa lupasi muuttaa Itävalta-Unkarin liittovaltioksi, Petruševytš kutsui Lviviin 18. lokakuuta 1918 ukrainalaisten kansalliskokouksen, jossa julistettiin perustetuksi Länsi-Ukrainan valtio. Keisarikunnan hajottua se julistettiin kokonaan itsenäiseksi kansantasavallaksi ja Petruševytš valittiin sen presidentiksi. Länsi-Ukrainan kansantasavalta yhdistyi tammikuussa 1919 Ukrainan kansantasavallan kanssa, jolloin hänet nimettiin Ukrainan direktoriohallituksen kuudenneksi jäseneksi. Puolan armeijan vallattua pääosan Galitsiasta Länsi-Ukrainan hallitus luovutti kesällä 1919 kaiken toimivaltansa Petruševytšille, josta tuli nimellisesti alueen diktaattori, mutta hänen armeijansa joutui pian peräytymään itään Ukrainan kansantasavallan alueelle. Riitaannuttuaan direktorion johtajan Simon Petljuran kanssa hän erosi hallituksesta ja lähti Ukrainasta marraskuussa 1919.

Petruševytš perusti heinäkuussa 1920 Wienissä Länsi-Ukrainan pakolaishallituksen. Se menetti merkityksensä, kun Kansainliitto vuonna 1923 tunnusti koko Galitsian kuuluvan Puolalle. Petruševytš asui sen jälkeen maanpaossa Saksassa.

## Lähteet
Luettelo Liperin julkisista taideteoksista ja muistomerkeistä

**Luettelo Liperin julkisista taideteoksista ja muistomerkeistä** sisältää Liperin kunnassa olevat pysyvät patsaat, muistomerkit ja muistolaatat. 

__TOC__

## Julkiset taideteokset, muistomerkit ja muistolaatat

## Lähteet

## Aiheesta muualla
Etiopian kansallisarkisto ja -kirjastolaitos

**Etiopian kansallisarkisto ja -kirjastolaitos** (, , lyh. *NALA*) on Addis Abeban kaupungissa toimiva Etiopian valtiollinen laitos, johon kuuluu maan kansalliskirjasto ja kansallisarkisto.

Ethiopian kansalliskirjasto ja -arkistolaitos sai alkunsa vuonna 1944 yleisenä kirjastona, joka tunnettiin alkujaan nimellä "wemezekir". Kirjaston vihki käyttöön Ethiopian keisari Haile Selassie; kirjaston pohjan muodostivat keisarin lahjoittamat teokset.  

Marraskuussa 2017 uutisoitiin 13-kerroksisen laajennusosan rakentamisesta NALE:lle Addis Abebaan. Rakennuksen on tarkoitus nousta jo kesään 2018 mennessä. Etiopian kansallisarkisto ja -kirjastolaitos tähtää visiossaan Afrikan viiden johtavan kansallisarkisto- ja kirjastolaitoksen joukkoon vuoteen 2020 mennessä. 

## Lähteet

   
## Aiheesta muualla
*IFLA World Report - Ethiopia (The International Federation of Library Associations and Institutions)   (ifla-world-report.org)
*Ethiopian kansalliskirjaston sivu   (nale.gov.et)
Gwyneddin kuningaskunta

**Gwyneddin kuningaskunta** oli kuningaskunta Pohjois-Walesissa suurin piirtein nykyisen Gwyneddin kreivikunnan alueella. Se perustettiin Rooman valtakunnan vallan romahdettua Britanniassa, ja sen kuninkailla oli merkittävä rooli itsenäisen Walesin historiassa. Osa heistä hallitsi suuria osia nykyisestä Walesista. Sen viimeisenä itsenäisenä hallitsijana pidetty Llywelyn ap Gruffudd sai surmansa taistelussa Englantia vastaan.

## Historia
Gwynedd muodostui Rooman valtakunnan vallan luhistuessa Britanniassa. Nimi Gwynedd mainitaan ensimmäisen kerran 500-luvulla tehdyssä kivikaiverruksessa Penmachnossa, jossa käytetään nimen latinalaista muotoa *Venedotia*. Nimi on todennäköisesti kelttiläistä alkuperää, mutta sen tarkemmasta merkityksestä on useita toisistaan poikkeavia teorioita. Gwyneddin myyttinen perustaja oli Cunedda, mutta ensimmäinen sen aikalaislähteissä mainittu hallitsija oli Maelgwn. 600-luvulla Gwynedd soti anglosaksien perustamaa Northumbrian kuningaskuntaa vastaan. Merfyn ap Gwriad perusti uuden dynastian vuonna 825 ja monet sittemmän Walesin historian merkkihenkilöt polveutuvat hänestä. Rhodri Mawr oli ensimmäinen Walesin yhdistänyt hallitsija, mutta alue hajosi jälleen hänen kuoltuaan. Sittemmin Gwyneddistä tuli osa Deheubarthin kuningas Hywel Ddan alueita 900-luvun lopulla ja 1000-luvun alussa alue saattoi olla viikinkien perustaman Dublinin kuningaskunnan alaisuudessa.

Gwyneddistä tuli jälleen merkittävä tekijä Gruffudd ap Llywelynn valtakaudella. Hän valtasi suuria osia Walesista, mutta alue hajosi jälleen hänen kuollessaan vuonna 1064. 1000-luvun lopulla valtaan nousi Merfyn ap Gwriadin jälkeläinen Gruffudd ap Cynan ja vuonna 1137 hänen poikansa Owain Gwynedd. Owainin kuoltua kuningaskunta ajautui taisteluihin hänen poikiensa välillä, mutta lopulta valtaan nousi hänen pojanpoikansa Llywelyn ap Iorwerth. Englanti tunnusti hänen pojanpoikansa Llywelyn ap Gruffuddin Walesin prinssiksi vuonna 1267. Llywelyn ajautui kuitenkin kahteen sotaan englantilaisia vastaan vuosina 1276–7 ja 1282–3 saaden surmansa taistelussa vuonna 1282. Hänen veljensä Dafydd ap Gruffudd jäi vangiksi vuonna 1283 ja teloitettiin. Rhuddlanin säädöksellä vuonna 1284 entinen Gwynedd jaettiin Angleseyn, Caernarfonin ja Merionethin kreivikuntiin.

## Katso myös
*Powysin kuningaskunta

## Lähteet
Mária Littomeritzky

**Mária Littomeritzky** (12. toukokuuta 1927 Szeged – 24. joulukuuta 2017) oli unkarilainen uimari.

Littomeritzky osallistui kolmiin perättäisiin kesäolympialaisiin vuosina 1948–1956. 4×100 m vapaauintiviestissä hän sijoittui Unkarin joukkueessa Lontoossa 1948 viidenneksi, Helsingissä 1952 olympiakultaan uiden kuitenkin vain alkuerässä ja Melbournessa 1956 seitsemänneksi. Melbournessa hän sijoittui myös 100 metrin perhosuinnissa neljänneksi. Samalla matkalla Littomeritzky saavutti EM-hopeaa Torinossa 1954, missä hän kuului myös Unkarin kultaa voittaneeseen viestijoukkueeseen. Littomeritzky kuoli 90-vuotiaana 24. joulukuuta 2017.

## Lähteet
* Mária Littomeritzky Bio, Stats, and Results Olympics at Sports-Reference.com 

### Viitteet
Corey Pavin

**Corey Pavin** (s. 16. marraskuuta 1959 Oxnard, Kalifornia) on yhdysvaltalainen golfammattilainen.

Pavin voitti Yhdysvaltain avoimen turnauksen vuonna 1995. Hän sijoittui toiseksi PGA:n mestaruuskilpailussa 1994 ja kolmanneksi Masters-turnauksessa vuonna 1992. Kaikkiaan hän voitti PGA-kiertueella 15 kertaa. Hän kilpaili Ryder Cupissa vuosina 1991, 1993 ja 1995 sekä toimi Yhdysvaltain Ryder Cup -joukkueen kapteenina vuonna 2010.

## Lähteet
* https://www.pgatour.com/players/player.01928.corey-pavin.html

### Viitteet
Tsen Tou Jilin

**Tsen Tou Jilin** () on kiinalainen jääkiekkoseura, joka on kotoisin Jilinin kaupungista, Kiinasta. Se pelaa Venäjän toiseksi korkeimmalla sarjatasolla VHL-liigassa. 

## Nykyinen joukkue
*(Tilanne 18. elokuuta 2021)*

### Joukkueenjohto
* **Päävalmentaja:** Igor Averkin 
* **Apuvalmentaja:** Vadim Averkin 
* **Apuvalmentaja:** Ke Tan 
* **Puheenjohtaja:** Shuan Liu 
* **Varapuheenjohtaja:** Jian Liu 
* **Toimitusjohtaja:** Liu Zhuopu 
* **Jääkiekkotoiminnanjohtaja:** Xiangao Jin
Lee Janzen

**Lee Janzen** (s. 28. elokuuta 1964 Austin, Minnesota) on yhdysvaltalainen golfammattilainen.

Janzen voitti Yhdysvaltain avointen mestaruuden vuosina 1993 ja 1998. Kaikkiaan hän voitti PGA-kiertueella kahdeksan kertaa. Hän kilpaili Ryder Cupissa vuosina 1993 ja 1997.

## Lähteet
* https://www.pgatour.com/players/player.01577.lee-janzen.html
Naisten yleisluistelun maailmanmestaruuskilpailut 1939

**Vuoden 1939 naisten yleisluistelun maailmanmestaruuskilpailut** käytiin Tampereella, Suomessa 26.–27. helmikuuta. Kilpailurata sijaitsi Ratinassa, ja järjestäjänä toimi Tampereen Pyrintö. Osallistujia oli kahdeksan joista kuusi Suomesta ja yksi Puolasta sekä Alankomaista.

Aiemmin himmeämmille mitaleille jäänyt Suomen Verné Lesche voitti näissä kisoissa ensimmäisen mailmanmestaruutensa. Kaikki mitalit jäivät Suomeen, kun hopealle ylsi Liisa Salmi ja pronssille Laura Tamminen.

## Tulokset

## Lähteet
* Uitslag WK Allround 1939 vrouwen Schaatsstatistieken.nl 
* Jouko Nieminen: Jääkenttien kiitäjät: Suomen Luisteluliitto 1908–2010, s. 55, 344
David Toms

**David Toms** (s. 4. tammikuuta 1967 Monroe, Louisiana) on yhdysvaltalainen golfammattilainen.

Toms voitti PGA:n mestaruuskilpailun vuonna 2001. Kaikkiaan hän voitti PGA-kiertueella 13 kertaa. Hän kilpaili Ryder Cupissa vuosina 2002, 2004 ja 2006.

## Lähteet
* https://www.pgatour.com/players/player.02206.david-toms.html
Mykola Mih’novskyi

**Mykola Ivanovytš Mih’novskyi** (; 1873 Turivka, Pultavan kuvernementti, Venäjän keisarikunta – 3. maaliskuuta 1924 Kiova, Ukrainan neuvostotasavalta, Neuvostoliitto) oli ukrainalainen nationalistinen poliitikko ja Ukrainan itsenäisyysliikkeen tärkeä ideologi.

Mih’novskyi opiskeli lakimieheksi Kiovan yliopistossa ja osallistui opiskeluaikanaan vuonna 1891 kansallismielisen Tarasilaisen veljeskunnan perustamiseen. Hän julkaisi vuonna 1900 pamfletin *Samostijna Ukrajina* (”Itsenäinen Ukraina”), jossa hän vaati Karpaateilta Kaukasukselle ulottuvan itsenäisen Ukrainan valtion perustamista. Samana vuonna perustettu Ukrainan ensimmäinen nykyaikainen puolue, Vallankumouksellinen ukrainalainen puolue (RUP), omaksui sen ohjelmakseen. Puolue kuitenkin luopui kiistanalaisena pidetystä itsenäisyysvaatimuksesta jo vuonna 1902, jolloin Mih’novskyi perusti uuden, entistä jyrkemmän Ukrainan kansallispuolueen (UNP). Hän levitti itsenäisyysaatetta seuraavina vuosina useissa julkaisemissaan lyhytikäisissä lehdissä. Yhteiskunnallisilta mielipiteiltään hän oli vasemmistolainen.

Helmikuun vallankumouksen jälkeen vuonna 1917 Mih’novskyi oli ensimmäisten joukossa organisoimassa Ukrainalle omaa armeijaa. Hän liittyi nyt porvarilliseen Ukrainan demokraattiseen talonpoikaispuolueeseen. Hän tuki Pavlo Skoropadskin hetmanaatin kukistamista marraskuussa 1918, koska Skoropadski oli ilmoittanut luopuvansa Ukrainan itsenäisyydestä. Bolševikkien valtaantulon jälkeen Mih’novskyi pakeni lyhyen vangitsemisen Kubanille ja myöhemmin Pultavan alueen maaseudulle. Hän palasi Kiovaan vuonna 1924, mutta jouduttuaan neuvostoviranomaisten vainoamaksi hän teki itsemurhan samana vuonna.

## Lähteet
Vietnamin kansalliskirjasto

**Vietnamin kansalliskirjasto** (, , ) on Hanoin kaupungissa toimiva Vietnamin kansalliskirjasto.
Kirjaston johtaja on Nguyễn Xuân Dũng.

Kansalliskirjasto tulkitsee toimintansa alkaneen 29. marraskuuta 1917, kun Ranskan Indokiinan julkinen keskuskirjasto perustettiin. Ovet yleisölle avattiin 1. syyskuuta 1919. Kirjaston myöhempiä nimiä olivat Pierre Pasquierin kirjasto (28.2.1935–), Kansalliskirjasto (20.10.1945–) ja Hanoin keskuskirjasto (2/1947–). Nykyisen nimen kirjasto sai 21. marraskuuta 1958.

## Lähteet

   
## Aiheesta muualla

*IFLA World Report - Vietnam (The International Federation of Library Associations and Institutions)   (ifla-world-report.org)
*Asia Foundation and National Library of Vietnam Extend Books for Asia Partnership (4.8.2017)  (asiafoundation.org)
Latokartano (Perniö)

**Latokartano** () on kylä Perniön etelälaidalla Kiskonjoen varrella Salon kaupungissa Varsinais-Suomessa.

## Historia
Perniönjoen ja Kiskonjoen varsilta on löytynyt useita viitteitä pronssi- ja rautakautisesta asutuksesta. Ne sijaitsevat Latokartanon tuntumassa naapurikylien puolella. Latokartanon alueella on jäänteitä etenkin keskiaikaisesta asutuksesta. Latokartanon asuttivat luultavasti ruotsalaiset 1200- ja 1300-lukujen aikana. Nykyisen kylän alue kuului alkujaan viereisen Pyhäjoen kuninkaankartanon maihin, jotka lahjoitettiin 1400-luvulla kirkolle. Maat palasivat kruunulle 1500-luvulla ja Kustaa Vaasa perusti Kiskonjoen varteen Näsen kuninkaankartanon, josta Latokartanon kylä on saanut alkunsa.

Näse sijaitsi aluksi Kiskonjoen ja Perniönjoen yhtymäkohdassa Muntolannokalla, johon syntyi merkittävä varhaisteollinen keskittymä ja kauppapaikka. Kartano siirtyi nykyiselle paikalleen vuonna 1690 ja hiljalleen teollisuus siirtyi hieman idemmäs Latokartanonkosken ympäristöön, jossa oli ollut myllyjä jo 1300-luvulta lähtien. Myös kauppapaikka siirtyi teollisuuden mukana. Teollisuuskeskittymä siirtyi 1800-luvulla naapurikylään Kuustoon, jossa kartanolla oli myös omistuksia.

## Lähteet
Luettelo Polvijärven julkisista taideteoksista ja muistomerkeistä

**Luettelo Polvijärven julkisista taideteoksista ja muistomerkeistä** sisältää Polvijärven kunnassa olevat pysyvät patsaat, muistomerkit ja muistolaatat. 

__TOC__

## Julkiset taideteokset, muistomerkit ja muistolaatat

## Julkisilta paikoilta poistetut ja tuhoutuneet teokset

## Lähteet
Franks

**Franks** on sukunimi, joka on muun muassa seuraavilla henkilöillä:

*Harold Franks (1891−1973), brittiläinen nyrkkeilijä ja olympiamitalisti
*Herman Franks (1914−2009), yhdysvaltalainen baseballpelaaja ja -valmentaja
*Jimmy Pop, oik. James Moyer Franks (s. 1972), yhdysvaltalainen muusikko
*Lawrence Franks, Jr, (Huey) (1989–2020), yhdysvaltalainen rap-artisti ja henkirikoksen uhri
*Mike Franks (s. 1963), yhdysvaltalainen pikajuoksija
*Owen Franks (s. 1987), uusiseelantilainen rugbypelaaja
*Philip Franks (s. 1956), englantilainen teatteriohjaaja ja näyttelijä
*Tommy Franks (s. 1945), yhdysvaltalainen kenraali
Luettelo Rääkkylän julkisista taideteoksista ja muistomerkeistä

**Luettelo Rääkkylän julkisista taideteoksista ja muistomerkeistä** sisältää Rääkkylän kunnassa olevat pysyvät patsaat, muistomerkit ja muistolaatat. 

__TOC__
## Julkiset taideteokset, muistomerkit ja muistolaatat

}
|
|
|
-->
|}

## Lähteet

## Aiheesta muualla
Elastic Band

**Elastic Band** oli walesilainen 1960-luvun lopulla toiminut yhtye, joka yhdisteli musiikissaan psykedeelistä ja progressiivista rockia sekä soulia. Se aloitti uransa nimellä SilverStone, mutta muutti sittemmin nimensä ja sai vuonna 1968 levytyssopimuksen Decca Recordsilta.

Yksi yhtyeen jäsenistä oli kitaristi Andy Scott, joka myöhemmin vaikutti Sweet-yhtyeessä. Hänen lisäkseen yhtyeeseen kuuluivat vuosina 1968–1969 hänen veljensä Dave Scott (basso, saksofoni), Sean Jenkins (rummut) ja Ted Yeadon (laulu, kosketinsoittimet, puhallinsoittimet, lyömäsoittimet). Yhtye levytti kaksi heikosti menestynyttä singleä ja albumin *[[Expansions on Life]]* (1969). Lisäksi yhtye keikkaili Britanniassa ja esiintyi televisio-ohjelmissa. Elastic Band hajosi, kun solisti Ted Yeadon siirtyi Love Affair -yhtyeeseen Steve Ellisin tilalle.

Alkuperäiset Elastic Band -levyt ovat arvokkaita, mutta Repertoire Records julkaisi vuonna 1992 *Expansions on Life* -albumista CD-painoksen, jossa on lisäksi bonuskappaleina yhtyeen julkaisemat singlet. Uusi painos albumista ilmestyi 2009.

## Diskografia
### Albumit
*

### Singlet
*”Think of You”
*”Do Unto Others”

## Lähteet
Sixties Man

**Sixties Man** on brittiläisen Sweet-yhtyeen kappale ja single vuonna 1980 julkaistulta albumilta *[[Waters Edge]]*. Se jäi alkuperäisen Sweetin viimeiseksi singleksi. Kappaleen kirjoittivat yhtyeen entinen tuottaja Pip Williams ja Peter Hutchins. Laulu käsittelee tunnustusta 1960-luvun musiikille ja ikävää Woodstockiin ja Strawberry Fieldiin.

Britanniassa singlen julkaisi Polydor ja Yhdysvalloissa Capitol. Singlen B-puolella on Britannian-painoksessa heavy-tyylinen ”Oh Yeah!” ja Amerikan-painoksessa ”Waters Edge”. 

## Lähteet
*

### Viitteet
Lauri Tarkiainen

**Lauri Tarkiainen** (29. elokuuta 1946 Helsinki – 23. kesäkuuta 2003) oli suomalainen teatteriohjaaja ja runoilija. Hän kirjoitti ylioppilaaksi Helsingin Suomalaisesta Yhteiskoulusta 1966 ja kävi Suomen Teatterikoulun ohjaajalinjan 1966–1969. Tarkiainen oli Jyväskylän kaupunginteatterin johtajana 1972–1973 ja ohjaajana Rovaniemen Teatterissa ja Lappeenrannan kaupunginteatterissa.

Lauri Tarkiaisen veli on historiantutkija Kari Tarkiainen. Hänen isovanhempansa olivat kirjallisuudentutkija Viljo Tarkiainen ja kirjailija Maria Jotuni ja setänsä valtiotieteilijä Tuttu Tarkiainen.

## Teoksia
* *Tahdosta, viisaudesta, uuvuttavasta tunteesta* : runoja. Otava 1965
* *Sateet*. Otava 1967
* *Kaksikymmentäkahdeksan vuotta* : runoja. Otava 1976
* *Maan ilmeet : Keski-Suomen kirjailijain runoantologia* ; toim. Toivo Laakso ja Juhani Salokannel; kirjoittajat Rakel Jylhä, Toini Virisalo, Eero Ojanen, Toivo Laakso, Timo Haajanen, Lauri Tarkiainen, Inari Kalke-Isomäki, Maire Vaajakallio, Irja Virtanen, Terttu Pajunen-Kivikäs, Maija Pentikäinen, Sisko Istanmäki, Ilmari Eskola, Heikki Jylhä, Liisa Laukkarinen. Keski-Suomen Kirjailijat ry, Jyväskylä 1976

## Lähteet
Pikihelmet

**Pikihelmet** (*Rhodotypos*) on ruusukasvien (Rosaceae) heimoon kuuluva kasvisuku. Sukuun luetaan kuuluvaksi nykyisin vain yksi laji: lumipikihelmi (*Rhodotypos scandens*). Aikojen kuluessa sukuun on kuvattu kolme muutakin lajia, mutta niiden on sittemmin todettu olevan sama laji kuin lumipikihelmi.

## Lähteet

## Aiheesta muualla
* Finto: Kassu – Kasvien suomenkieliset nimet: ''Rhodotypos''
Petterikit

**Petterikit** (*Forsskaolea*) on nokkoskasvien (Urticaceae) heimoon kuuluva kasvisuku. Sukuun luetaan kuuluvaksi seitsemän lajia.

## Lajeja
* *[[kanarianpetterikki|Forsskaolea angustifolia]]* – kanarianpetterikki
* *[[Forsskaolea candida]]*
* *[[Forsskaolea griersonii]]*
* *[[Forsskaolea hereroensis]]*
* *[[Forsskaolea procridifolia]]*
* *[[Forsskaolea tenacissima]]*
* *[[Forsskaolea viridis]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Forsskaolea''
Johannes Linnankosken nuoruudenkoti

**Johannes Linnankosken nuoruudenkoti** on Vihtori Peltosen, kirjailija Johannes Linnankosken,  museoitu nuoruudenkoti  *Niemenpelto* Askolassa Vakkolan kylässä. Suuri osa sisustuksesta on Vakkolan kylästä, mutta esillä on myös Linnankoskelle kuulunutta esineistöä. Linnankosken tuotantoa ja valokuvia on myös esillä. Museo perustettiin vuonna 1938.  

## Lähteet

## Aiheesta muualla

* Linnankosken nuoruudenkoti Niemenpelto, Suomen Kuvalehti, 30.07.1938, nro 30, s. 22, Kansalliskirjaston digitaaliset aineistot
Askolan kotiseutumuseo

**Askolan kotiseutumuseo** on paikallismuseo Askolassa, Itä-Uudellamaalla. Museossa esitellään sekä esihistoriaa että maatalousvaltaista Askolaa 1900-luvun alkupuolella.  

## Näyttely
Askola kuuluu Suomen vanhimpiin asuinpaikkoihin. Esihistoriallinen osasto valottaa kivikautista aikaa esittelemällä poikkeuksellisen monipuolista arkeologista kokoelmaa. Noin 10 000 vuotta sitten ensimmäiset ihmiset tulivat alueelle, meren rannalle. 

Museossa pääsee näkemään leivän eri vaiheita viljan kylvöstä torimyyntiin saakka. 1800-luvun loppupuolella ruisleipä oli pitäjän tärkein myyntituote. Museossa pääsee tutustumaan myös rakentamiseen, metsästämiseen ja tukinuittoon liittyvään esineistöön. Viljamakasiinissa on katseltavaa kaikenikäisille. Yksi museon aarre on puinen polkupyörä, kansanpyörä 1900-luvun alusta. Askolalainen pitopöytä on kävijöiden suosikki. 

Vuonna 1948 avattu näyttely pappilan navetan ylisillä on kasvattanut kokoaan ja muuttanut muotoaan vuosikymmenten kuluessa. Nykyään museo sijaitsee viljamakasiinissa kirkon ja kellotapulin naapurissa. Askola-seura ry:n ylläpitämä museo on auki kesäsunnuntaisin ja sinne on vapaa pääsy. Seura hoitaa myös Askolan hiidenkirnuja.

## Lähteet
Forydin rautatieasema

**Forydin rautatieasema** (myöhemmin **Kinmel Bay Halt**) oli rautatieasema Kinmel Bayn kylässä nykyisen Conwyn county borough’n alueella, Walesissa. Se sijaitsi North Wales Coast Linen varrella.

## Historia
Alkuperäinen Forydin asema avattiin 5. lokakuuta 1858 Vale of Clwyd Railwayn varrelle. Tämä ensimmäinen asema suljettiin 20. huhtikuuta 1885, kun sen tilalle avattiin uusi asema North Wales Coast Linen varrelle. Aseman kohdalla radalla oli neljät raiteet, mutta asemalle tuli vain kaksi laituria ja yksinkertaiset odotustilat.

Forydin asemaa käyttivät pääasiassa rannikolle tulevat lomailijat, ja lomakauden ulkopuolella se olikin hiljainen. Se suljettiin säästösyistä ensimmäisen maailmansodan ajaksi 2. heinäkuuta 1917 ja avattiin uudelleen 1. heinäkuuta 1919. Pitkään sitä ei kuitenkaan pidetty auki, vaan se suljettiin jo 5. tammikuuta 1931.

Vielä sulkemisen jälkeenkin asema avattiin kokeeksi uudestaan kesäkausiksi 1938 ja 1939 nimellä **Kinmel Bay Halt**. Viimeisen kerran sitä käytettiin 2. syyskuuta 1939, vaikka virallisesti se suljettiin vasta 9. lokakuuta 1948. Sulkemisen jälkeen asema purettiin eikä siitä ole enää mitään jäljellä.

## Lähteet
* 

### Viitteet
Nurmijärven rovastikunta

**Nurmijärven rovastikunta** entinen Suomen evankelis-luterilainen kirkon rovastikunta. Se oli osa Espoon hiippakuntaan. Rovastikuntaan kuuluivat Hyvinkään, Nurmijärven ja Mäntsälän seurakunnat. Nurmijärven rovastikunnan lääninrovasti oli Ilkka Järvinen.

Nurmijärven rovastikunta erotettiin Tuusulan rovastikunnasta samalla, kun Espoon hiippakunta perustettiin vuonna 2004. Espoon tuomiokapituli aloitti vuonna 2016 rovastikuntajakouudistuksen. Sen tarkoituksena on muun muassa yhditää Nurmijärven rovastikunta ja Tuusulan rovastikunta. Rovastikunnat yhdistyivät Tuusulan rovastikunnaksi vuoden 2018 alussa.

## Lähteet
Rhylin rautatieasema

**Rhylin rautatieasema** on rautatieasema Rhylin kaupungissa Denbighshiressä, Walesissa. Se sijaitsee North Wales Coast Linen varrella.

Asema avattiin 1. toukokuuta 1848. Sitä käytti 520&nbsp;198 matkustajaa kaudella 2017–2018.

## Lähteet
* 

### Viitteet
Kristus Pantokrator

**Kristus Pantokrator** () on kristillinen kuva-aihe ja erityisesti ortodoksisessa kirkossa suosittu Jeesusta esittävä ikoni. Pantokrator-ikoni on sijoitettu kirkoissa yleensä kupolin sisäpintaan tai apsidiin. Ikoni on tavallisesti puolivartalokuva Jeesuksesta. Jeesuksella on usein toisessa kädessään Raamattu ja toinen käsi on siunaavassa asennossa. Jeesuksella on yllään kuninkuutta, salaisuutta ja ihmisyyttä symboloiva himation.

## Kuvia

kuva:Christ Pantocrator mosaic from Hagia Sophia 2744 x 2900 pixels 3.1 MB.jpg|Kristus Pantokrator -mosaiikki Istanbulin Hagia Sofiassa
kuva:Spas vsederzhitel sinay.jpg|Vanhin tunnettu Kristus Pantokrator -aiheinen ikoni Pyhän Katariinan luostarissa
kuva:Christ Pantocrator, Church of the Holy Sepulchre.png|Pyhän Haudan kirkon kupolissa sijaitseva Kristus Pantokrator -mosaiikki
kuva:Sankt Petersburg Auferstehungskirche innen 2005 d.jpg|Kristus Pantokrator Kristuksen ylösnousemuksen katedraalissa Pietarissa
kuva:Mosaico di cristo in trono tra gli apostoli e le ss. prudenziana e prassede, 410 dc ca. 05.jpg|Santa Pudenziana -kirkossa Roomassa sijaitseva mosaiikki
kuva:Russian Jewelled Icon of Christ Pantocrator.jpg|Venäläinen Kristus Pantokrator -ikoni 1900-luvun alusta
kuva:Пантократор (Св. Богородица,Битола).jpg|Pantokrator-aiheinen fresko Pohjois-Makedonian Bitolassa sijaitsevassa kirkossa
kuva:Christ Pantocrator (Church of St. Alexander Nevsky, Belgrade).jpg|Pantokrator-maalaus serbialaisessa ortodoksikirkossa
kuva:Црква „Свети Георгиј“, село Дебреште., пантократор.jpg|Kristus kaikkivaltias makedonialaisessa kirkossa
kuva:Panteón Real, Basílica de San Isidoro de León. Bóveda.jpg|1100-luvulla maalattu Kristus Kaikkivaltias -fresko espanjalaisessa Basílica de San Isidoro de León -kirkossa
kuva:Evacuee Christ.jpg|Evakko-Kristus-ikoni Tuusniemen kirkossa


## Lähteet

## Aiheesta muualla
Galerna (S71)

**Galerna** (runkonumero S71) on Espanjan laivaston vuonna 1981 vesille laskettu Galerna-luokan sukellusvene.

## Valmistus

Alus tilattiin toukokuussa 1975 Cartagenasta, missä köli laskettiin 5. syyskuuta 1977. Alus laskettiin vesille 5. joulukuuta 1981 ja otettiin palvelukseen 22. tammikuuta 1983.

## Palvelus
Alus on palveluksessa vuonna 2018.

## Lähteet
*

### Viitteet
Jussi Hanska

**Jussi Petteri Hanska** (s. 1967) on suomalainen historioitsija, jonka erikoisalaa on keskiajan historia, erityisesti kirkko- ja sosiaalihistoria. Hän on koulutukseltaan filosofian tohtori. Hanska on ollut Tampereen yliopiston yleisen historian dosentti vuodesta 2001 ja Helsingin yliopiston yleisen kirkkohistorian dosentti vuodesta 2007. Hanska toimii historian, yhteiskuntaopin ja katsomusaineiden didaktiikan lehtorina Tampereen yliopiston Kasvatustieteiden ja kulttuurin tiedekunnassa.

## Julkaisut
**"And the rich man also died; and he was buried in hell" : the social ethos in mendicant sermons*, Jussi Hanska. Helsinki : Suomen historiallinen seura, 1997 - (Bibliotheca historica, ISSN 1238-3503 ; 28.). . - Väitöskirja Tampereen yliopisto
**Strategies of sanity and survival : religious responses to natural disasters in the Middle Ages*, Jussi Hanska. Helsinki : Finnish Literature Society, 2002 - (Studia Fennica, ISSN 1458-526X ; 2.). 
**Kirkko, kuri ja koulutus : hengellisen säädyn moraalihistoriaa myöhäiskeskiajalla*, Jussi Hanska, Kirsi Salonen. Helsinki : Suomalaisen Kirjallisuuden Seura, 2004 - (Suomalaisen Kirjallisuuden Seuran toimituksia, ISSN 0355-1768 ; 968.). 
**Kristuksen sijaiset maan päällä? : paaviuden historiaa apostoli Pietarista Johannes Paavali toiseen*, Jussi Hanska. Helsinki : Suomalaisen Kirjallisuuden Seura, 2005 - (Suomalaisen Kirjallisuuden Seuran toimituksia, ISSN 0355-1768 ; 1047.). 

## Lähteet
Kerteselkä

**Kerteselkä**  on Keski-Suomessa Jämsässä sijaitseva järvi.

## Maantietoa
Järven pinta-ala on 524 hehtaaria eli 5,2 neliökilometriä. Se on 7,3 kilometriä pitkä ja 2,9 kilometriä leveä. Järvellä on koilliseen työntyvä lahti, jossa on Mustalahden ja Kivilahden lahdenhaarat, ja ne kasvattavat järven leveyttä. Järven keskikohdalla järvi on leveimmillään 1,5 kilometriä leveä. Järven ympäristö on alavaa maata ja sen ympäristössä on vain muutama mäki, mutta sen rannat voivat olla paikoin jyrkät. Viitavuoren kallioinen pää ulottuu lähes järven kaakkoispäähän asti.

Järvessä on laskettu olevan 11 saarta. Niiden yhteispinta-ala on 6 hehtaaria, mikä on noin 1,1 % järven kokonaispinta-alasta. Saarista Ruunusaari ja Lammassaari ovat yli hehtaarin suuruisia, muista saarista 8 ovat yli aarin ja yksi on alle aarin kokoinen. Muita karttaan nimettyjä saaria ovat Pikku-Ruopas, Iso-Ruopas, Pikku-Harmaa ja Pukkisaari.

Järvi on luodattu ja siitä on julkaistu syvyyskartat. Sen tilavuus on 36 miljoonaa kuutiometriä eli 0,036 kuutiokilometriä. Järven keskisyvyys on 6,8 metriä ja suurin syvyys on 35,1 metriä. Järven luoteispäästä Kylmälahdesta sen kaakkoispään Likolahteen ulottuu järven pituinen syvänne. Siinä on useita yli 15 metriä syviä syvänteitä, joita ovat luoteispään järvenosassa, Kertteen kulmakunnan kohdalla ja Matokulman kohdalla. Syvin kohta sijaitsee Kertteen kohdalla, missä on 1,5 kilometriä pitkä yli 30 metriä syvä syvänne.

Järven rantaviivan pituus on 35 kilometriä, josta saarten rantaviivan yhteispituus on 3 kilometriä. Sen rannat ovat kartasta katsoen metsämaata, joka on paikoin soistunutta ja jota rikkovat jotkin rantaan asti ulottuvat pellot. Järvellä on muutama kulmakunta, joita ovat Vedenpää, Ylösvesi, Kerte ja Matokulma. Asutus on haja-asutusta ja vapaa-ajan asutusta. Niille johtaa tiet pohjoispuolella kulkevalta kantatieltä 56 tai siitä haarautuvalta yhdystieltä 14329.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6, Keuruun reitti) Kertejoen valuma-alueella (35.69), jonka Kerteselän lähialueeseen (35.692) järvi kuuluu. Järven vedenpinnan korkeus on 104,4 metriä mpy.

Kerteselkä on Kertejoen valuma-alueen keskusjärvi. Se saa pääosan vedestään Myllyojan valuma-alueelta (35.693), Syväojan valuma-alueelta (35.694), Palsinajärven valuma-alueelta (35.695) ja Kuorikkaojan valuma-alueelta (35.696). Siellä sijaitsee Palsinajärvi (42 ha), joka laskee Kerteselän kaakkoispäähän. Kerteselän lähialueella on kahdeksan muuta yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Iso-Mustinki (13 ha), joka laskee Särkisjärven (1 ha) ja Lepolan (1 ha) kanssa Kivilahteen, Ohralammi (1 ha), joka laskee Kivilahteen etelästä päin, Ehunlammi (3 ha), Suolammi (1 ha), Iso-Haukinen (3 ha) ja Pikku-Haukinen, jotka laskevat yhdessä Kivilahteen, sekä vielä Kotajärvi (2 ha), joka laskee järven kaakkoispäähän.

Järven laskujoki Kertejoki laskee Säynäänlahdessa 5,5 metriä alempana sijaitsevaan Kuoreveteen.

## Lähteet
Uuranjärvi

**Uuranjärvi**  on Keski-Suomessa Keuruulla ja Multialla sijaitseva järvi.

## Maantietoa
Järven pinta-ala on 400 hehtaaria eli 4,0 neliökilometriä. Se on 4,6 kilometriä pitkä ja 2,0 kilometriä leveä. Järvi on pitkän ja kapean muotoinen, mutta siitä työntyy kilometrin verran itään Pesälahti. Järvessä on kartan mukaan kaksi saarta, joista on karttaan on nimetty vain Korkatinsaari.

Järven rantaviivan pituus on 17 kilometriä. Se rannat ovat metsämaata paitsi Pesälahden lahdensuulla olevat Peltoniemen pellot. Asutus on haja-asutusta ja vapaa-ajan asutusta. Niille johtaa tiet seututieltä 621, yhdystieltä 16515 ja 16517. Järvestä noin puolet kuuluu Multialle ja loput Keuruulle.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6, Keuruun reitti) Tarhianjoen alueella (35.63), jonka Uuranjärven valuma-alueeseen (35.635) järvi kuuluu. Järven vedenpinnan korkeus on 185,9 metriä mpy.

Järvi saa pääosan vedestään omalta valuma-alueeltaan, sillä se kuuluu Tarhianjoen alueen latvavesiin. Uuranjärven valuma-alueella on neljä muuta yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat yhteiseltä ojitetulta suolta Rautolahteen laskevat Uuranmäenlampi (8 ha), Nevalampi (4 ha) ja Talkkunalampi (2 ha).

Järven laskujoki Pesäjoki yhtyy Soutujoella Soutujokeen, joka laskee Tarhapäänjärveen. Tämä laskee Keurusselän Tarhian lahteen.

## Lähteet

## Aiheesta muualla
*
Luettelo Kaskisten julkisista taideteoksista ja muistomerkeistä

**Luettelo Kaskisten julkisista taideteoksista ja muistomerkeistä** sisältää Kaskisten kaupungissa olevat pysyvät patsaat, muistomerkit ja muistolaatat. 

## Lähteet
Luettelo Korsnäsin julkisista taideteoksista ja muistomerkeistä

**Luettelo Korsnäsin julkisista taideteoksista ja muistomerkeistä** sisältää Korsnäsin kunnassa olevat pysyvät patsaat, muistomerkit ja muistolaatat. 

## Lähteet
Luettelo Kruunupyyn julkisista taideteoksista ja muistomerkeistä

**Luettelo Kruunupyyn julkisista taideteoksista ja muistomerkeistä** sisältää Kruunupyyn kunnassa olevat pysyvät patsaat, muistomerkit ja muistolaatat. Kruunupyyhyn on liitetty Alavetelin ja Teerijärven kunnat.

__TOC__
## Julkiset taideteokset, muistomerkit ja muistolaatat

## Lähteet

## Aiheesta muualla
Luettelo Närpiön julkisista taideteoksista ja muistomerkeistä

**Luettelo Närpiön julkisista taideteoksista ja muistomerkeistä** sisältää Närpiön kaupungissa olevat pysyvät patsaat, muistomerkit ja muistolaatat. Närpiöön on liitetty Ylimarkun kunta ja osa Pirttikylän kuntaa.

## Julkiset taideteokset, muistomerkit ja muistolaatat

## Lähteet
Yhdysvaltain kansallinen maatalouskirjasto

**Yhdysvaltain kansallinen maatalouskirjasto** () on Yhdysvaltain Marylandin osavaltion Beltsvillen kaupungissa toimiva maatalouteen keskittynyt USA:n kansallinen erikoiskirjasto. Kirjasto toimii osana Yhdysvaltain maatalousministeriötä (, lyh. USDA).

Yhdysvaltain kansallinen maatalouskirjasto on perustettu vuonna 1862, kun presidentti Abraham Lincolnin vahvisti kansallisen maatalousministeriön ja sen kirjaston perustamista käsittelevän lakiesityksen. 

Kirjasto on yksi Yhdysvaltain viidestä kansalliskirjaston asemassa olevasta kirjastosta (muut ovat Kongressin kirjasto, Yhdysvaltain kansallinen lääketieteellinen kirjasto, National Transportation Library, ja National Library of Education). 

## Lähteet

   
## Aiheesta muualla

*NAL Thesaurus and Glossary  (nal.usda.gov)
LG Electronics

**LG Electronics Inc.** () on eteläkorealainen&nbsp;monikansallinen elektroniikkayritys, jonka pääkonttori sijaitsee Yeouido-dongissa, Soulissa, Etelä-Koreassa, ja on osa LG Groupia.
Vuonna 2011 LG Electronics oli maailman toiseksi suurin televisiovalmistaja.

## LG Electronicsin käyttämiä logoja

Tiedosto:GoldStar logo (1959-1961).svg|GoldStarin logo (1959–1961)
Tiedosto:Goldstar logo (1961-1962).svg|GoldStarin logo (1961–1962)
Tiedosto:GoldStar logo (1962-1963).svg|GoldStarin logo (1962–1963)
Tiedosto:GoldStar logo (1963-1964).svg|GoldStarin logo (1963–1974)
Tiedosto:GoldStar logo (1964-1965).svg|GoldStarin logo (1964–1965)
Tiedosto:GoldStar logo (1965).svg|GoldStarin logo (1965)
Tiedosto:GoldStar logo (1965-1975).svg|GoldStarin logo (1965–1975)
Tiedosto:GoldStar Logo.png|GoldStarin logo (1983–1994)
Tiedosto:LG Electronics.svg|LG Electronicsin logo (1995–2014)
Tiedosto:LG Electronics logo 2015 (english).svg|LG Electronicsin logo (2015–)


## Lähteet

## Aiheesta muualla
Hänen majesteettinsa tahdosta

**Hänen majesteettinsa tahdosta** () on lainopillinen sanonta, joka viittaa joidenkin nimitettyjen virkamiesten viran määrittämättömään pituuteen. Se perustuu käsitteeseen, jonka mukaan kaikki hallitukselle tuleva laillinen käskyvalta tulee kruunulta. Sanonta on saanut alkunsa Yhdistyneestä kuningaskunnasta, mutta sitä käytetään nykyään kaikissa Commonwealth realm -valtioissa.

Britanniassa ilmausta käytetään myös rikosoikeuden piirissä: Englannissa ja Walesissa alaikäinen tuomitaan murhasta vangittavaksi hänen majesteettinsa tahdosta.

Maissa, joiden valtionpäämies Yhdistyneen kuningaskunnan hallitsija edelleen on, hallitsijan valtaa käyttää kenraalikuvernööri, jonka kauden pituus on usein virallisesti hänen majesteettinsa tahdosta. Näin on esimerkiksi Uudessa-Seelannissa, jossa kenraalikuvernöörin virkakauden pituutta ei ole erikseen määritelty, mutta käytännöksi on muodostunut viisi vuotta. Myös Kanadassa kenraalikuvernöörin virkakauden pituus on virallisesti hänen majesteettinsa tahdosta, mutta käytännössä viisi vuotta.

## Tasavalloissa
Ilmausta ja sen suomia valtaoikeuksia voidaan käyttää myös sellaisissa maissa, jotka ovat aiemmin olleet Britannian siirtokuntia, mutta ovat sittemmin muuttuneet tasavalloiksi (esim. Intia, Singapore ja Etelä-Afrikka). Tällöin *majestetti* tosin korvataan valtionpäämiehen tittelillä.

Yhdysvaltain perustuslain 2. artikla antaa presidentille valtuudet nimetä joitakin julkisia viranhaltijoita senaatin suostumuksella. Tämä koskee kaikkia Yhdysvaltain hallituksen jäseniä paitsi varapresidenttiä, joka valitaan vaaleilla presidentin kanssa. Näin ollen presidentti voi erottaa ministereitä milloin tahtoo ja mistä tahansa syystä. Yhdysvalloissa lainopillinen ilmaus on "presidentin tahdosta" ().

## Lähteet
Tähtelä (Inkoo)

**Tähtelä** (ruots. *Täkter*) on Inkoon kunnassa sijaitseva kylä, jota halkoo Helsingin ja Turun välinen raideliikenne. Tähtelän rautatieasema on kuitenkin tavara- ja henkilöliikenteeltä lakkautettu vähäisen tarpeen vuoksi. Porkkalan vuokrauksen aikaan Tähtelän asema oli vielä käytössä ja oli lännestä tultaessa viimeinen asema ennen neuvostovyöhykettä. Alueella on sijainnut lisäksi koulu ja kyläkauppa. Nykyisin käytössä on nuorisoseurantalo Ingobohed. Tähtelän vanhassa kyläkeskustassa on edelleen säilynyt hyvin isojakoa edeltäneen tiiviin ryhmäkylän olemus ja se on otettu mukaan valtakunnallisesti merkittävät rakennetut kulttuuriympäristöt -luetteloon.

Edesmenneen presidentti Mauno Koiviston ja hänen perheensä kesämökki sijaitsee Tähtelässä.

## Lähteet
Aldaarihapot

**Aldaarihapot** ovat useita hydroksyyliryhmiä sisältäviä hydroksikarboksyylihappoihin kuuluvia orgaanisia yhdisteitä. Aldaarihappojen voidaan katsoa syntyvän aldooseista, kun hiilivetyketjun molempien päiden ryhmät ovat hapettuneet karboksyylihapporyhmiksi. Aldaarihappojen nimet johdetaan vastaavien happojen nimistä korvaamalla nimien pääte -oosi päätteellä -aarihappo. Useista aldaarihapoista käytetään myös triviaalinimiä esimerkiksi glukaarihappo on sakkariinihappo, galaktaarihappo on limahappo ja treaarihappo on viinihappo.

Aldaarihapoista tärkeimpiä ovat viinihappo, glukaarihappo, galaktaarihappo ja ksylaarihappo. Näistä glukaarihappoa valmistetaan hapettamalla tärkkelystä tai glukoosia typpihapolla. Galaktaarihappoa ja ksylaarihappoa valmistetaan hapettamalla laktoosia, ksyloosia tai ksylaaneja typpihapolla. Hapetusprosessiin on pyritty löytämään ympäristöystävällisempiä ja tehokkaampia vaihtoehtoja ja platina- tai kultakatalysoitu hapetus ilman avulla on osoittautunut lupaavaksi. Aldaarihapot muodostavat herkästi rengasrakenteisia estereitä eli laktoneja. Aldaarihapot ovat tyypillisesti joko optisesti aktiivisia yhdisteitä tai optisesti inaktiivisia mesoyhdisteitä.

## Lähteet
Kaijamari Sivill

**Kaijamari Sivill**, o.s. **Heikkilä** (s. 9. huhtikuuta 1963 Kuusamo) on palkittu suomentaja. 

Sivill syntyi lehtori Jorma Heikkilän ja kampaaja Raija Niemelän perheeseen. Hän tuli ylioppilaaksi 1983 ja on suorittanut englantilaisen filologian ja taidehistorian opintoja Helsingin yliopistossa. Suomen kääntäjien ja tulkkien liiton hallituksen jäsenenä hän toimi 1999–2009 ja  puheenjohtajana 2005–2009.

Sivill on suomentanut lukuisten kirjailijoiden teoksia, muun muassa Truman Capotelta, Steven Hallilta, Sue Harrisonilta, Kent Harufilta, Donna Leonilta, Ann-Marie MacDonaldilta, Daniel Masonilta, Cormac McCarthylta, Juliette Meadilta, Anne Michaelsilta, Jacquelyn Mitchardilta, Toni Morrisonilta, Joyce Carol Oatesilta, Darren Shanilta, Danielle Steelilta ja Colm Tóibínilta.

Vuonna 2005 Sivill sai Mikael Agricola -palkinnon edellisen vuoden parhaasta kaunokirjallisesta käännöksestä, joka oli Ann-Marie MacDonaldin romaanin *Linnuntietä* suomennos. Vuonna 2009 Sivillin suomentama Cormac McCarthyn *[[Tie (romaani)|Tie]]*-romaani sai Tähtivaeltaja-palkinnon. Sivill sai kirjallisuuden valtionpalkinnon 2011 Anne Michaelsin romaanin *Routaholvi* suomentamisesta. Erkki Reenpään mukaan nimetyn Otavan kirjasäätiön suomentajapalkinnon Sivill sai 2016. Vuonna 2023 Sivill sai J. A. Hollon palkinnon Maggie Nelsonin teoksen *Vapaudesta* suomennoksesta.

## Valikoituja suomennoksia
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Palkinnot
* Mikael Agricola -palkinto 2005
* Kirjallisuuden valtionpalkinto 2011
* Erkki Reenpään palkinto 2016
* J. A. Hollon palkinto 2023

## Lähteet
Christopher Foxley-Norris

**Christopher Foxley-Norris** (16. maaliskuuta 1917 &ndash; 28. syyskuuta 2003) oli brittiläinen Kuninkaallisten ilmavoimien upseeri. Hän lensi Hawker Hurricane -koneita taistelussa Britanniasta ja palveli toisen maailmansodan aikana Kanadassa, Kyproksella ja Skotlannissa.

Toisen maailmansodan jälkeen Foxley-Norris jäi ilmavoimien palvelukseen ja palveli muun muassa RAF Germanyn eli Kuninkaallisten ilmavoimien Saksan-osaston päällikkönä. Hänen viimeiseksi tehtäväkseen jäi ilmavoimien henkilöstö- ja logistiikkapäällikön työ ennen kuin hän siirtyi eläkkeelle vuonna 1974. Hän osallistui vuonna 1974 Sandhurstin kuninkaallisen sotakorkeakoulun sotapeliin, jossa tutkittiin operaatio Seelöwen onnistumisen mahdollisuuksia, jos Saksa olisi yrittänyt sitä syyskuussa 1940.

Foxley-Norris oli säännöllinen piipunpolttaja ja toimikin eläkkeelle siirtymisensä jälkeen FOREST-nimisen tupakoinnin rajoittamista vastustavan järjestön johtajana. Lisäksi hän toimi vastuutehtävissä entisen opiskelutoverinsa Leonard Cheshiren perustamassa Cheshire Foundation -järjestössä.

Vuonna 1948 Foxley-Norris avioitui Joan Lovell Hughesin kanssa. Parilla ei ollut lapsia.

## Kunnianosoitukset ja arvonimet

Vuonna 1973 Foxley-Norrisista tehtiin Bathin ritarikunnan korkeimman jäsenluokan ritari. Lisäksi hän oli brittiläisen imperiumin upseeri (, OBE).

## Kirjallisuutta

* 

## Lähteet

## Aiheesta muualla

*sir Christopher Foxley-Norris valokuvassa 1970-luvulta, National Portrait Gallery
Joe Manchin

**Joseph "Joe" Manchin III** (s. 24. elokuuta 1947 Farmington, Länsi-Virginia) on yhdysvaltalainen demokraattipoliitikko ja entinen Länsi-Virginian senaattori. Hän aloitti Länsi-Virginian senaattorina Yhdysvaltain senaatissa vuonna 2010, jolloin hänet valittiin täytevaaleissa kesken virkakauden kuolleen Robert Byrdin tilalle. Hänet valittiin täydelle kaudelle vuonna 2012 ja hän tuli valituksi uudelleen vuonna 2018. Hän ei ollut enää ehdolla jatkokaudelle vuoden 2024 senaatin vaaleissa. Manchin toimi Yhdysvaltain senaatin energia- ja luonnonvaravaliokunnan puheenjohtajana 2021–2025.

Ennen Yhdysvaltain senaattia Manchin työskenteli pitkään Länsi-Virginian osavaltionpolitiikassa. Hän oli vuosina 1982–86 Länsi-Virginian kongressin alahuoneen kongressiedustaja ja tämän jälkeen 1986–96 saman kongressin ylähuoneen senaattori. Vuonna 1996 Manchin pyrki Länsi-Virginian kuvernööriksi, mutta hän hävisi demokraattien esivaaleissa Charlotte Prittille. Vuosina 2000–04 Manchin toimi Länsi-Virginian *secretary of state* -virassa. Vuonna 2004 Manchin pyrki jälleen osavaltionsa kuvernööriksi, tällä kertaa onnistuneesti. Hänet valittiin vuonna 2008 jatkokaudelle, joka jäi kuitenkin kesken Manchinin päästessä Yhdysvaltain senaattiin. Manchin valittiin uudestaan Yhdysvaltain senaattiin vuonna 2012 ja 2018.

Manchinia on pidetty konservatiivisena demokraattina, ja hän edustaa senaatissa yleisesti konservatiivista sekä republikaanipuolueen vahvasti hallitsemaa Länsi-Virginiaa. Hän on aikaisemmin toiminut hiiliyhtiöiden johdossa, ja hiili- sekä kaasuteollisuus ovat Länsi-Virginian merkittävimpiä työllistäjiä. Manchin vastusti useita presidentti Barack Obaman kauden demokraattien asettamia säädöksiä ja sääntelyä, jotka koskivat hiili- ja kaasuteollisuutta. Manchin on kritisoinut Yhdysvaltojen kuulumista Pariisin ilmastosopimukseen..

## Lähteet